Napad na džamije u Christchurchu

**Pucnjave u džamiji i islamskom centru u Krajstčerču** su bila dva koordinisana belačka supremacistička teroristička napada desnog krila na džamiju El Nur i Islamski centar Linvud u Krajstčerču (Novi Zeland), tokom molitve petkom 15. marta 2019. godine. Najmanje 49 ljudi je ubijeno u pucnjavi, a povređeno više od 40. Trojica osumnjičenih su uhapšeni, a jedan je optužen (Brenton Tarant). Napade kao teroristički napad opisala je premijerka Hasinda Ardern i više vlada na međunarodnom planu. Ej-Bi-Si je objavio da je napadač Brenton Tarant, Australijanac.

Ovo je najsmrtonosniji napad na Novom Zelandu od pobune u Kampu ratnih zarobljenika Federstoun 1943. godine, kada je ubijeno 49 ljudi. Takođe, predstavlja prvi masovnih pucnjava na Novom Zelandu od Raurimskog masakra 1997. godine, kao i najsmrtonosnije masovne pucnjave na Novom Zelandu — Aramoanski masakr 1990. godine.

## Napadi
Napadi su počeli u džamiji El Nur (Rikarton) i Islamskom centru Linvud, u 13.40 časova (posle džume) 15. marta 2019. godine NZDT (1.40 UTC).

Policija je pronašla dve auto-bombe u vozilu. Odrmambena sila Novog Zelanda (NZDF) deaktivirala ih je bez incidenta.

Četrdeset jedan čovek je ubijen u ili u blizini El Nura. Još sedmoro je umrlo u Linvudu. Još jedna žrtva umrla je u bolnici.

Pištolji koje koristi napadač pokriveni su belim napisima koji imenuju istorijske događaje, ljude i motive povezane sa sukobima između muslimana i nemuslimana. Oznake na oružju uključuju pominjanje Globalnog sporazuma o migraciji 2018, bitke kod Tursa 732, bitke kod Lepanta 1571, boja na Ivankovcu 1805, šipčenske bitke 1877—1878, Lazara Hrebeljanovića, Miloša Obilića, Janoša Hunjadija, Šerbana Kantakuzina, Stefana III Moldavskog, Baje Pivljanina, Novaka Vujoševića, Marka Miljanova Popovića, Četrnaest reči i „Turkofagosa” (onaj koji jede Turke) — termin koji su Grci koristili tokom Grčkog rata za nezavisnost. Antimuslimanska fraza „ukloni kebab”, slogan koji potiče iz Srbije i koji se proširio globalno, koriste belački supremacisti i bio je napisan na oružju napadača.

### Džamija El Nur, Rikarton
Teško naoružani napadač Brenton Tarant upao je u džamiju El Nur u Dins aveniji (Rikarton) oko 13.40 časova. Terorista koji je napao El Nur strimovao je uživo 16 minuta svog napada na Fejsbuk lajvu, gde se identifikovao kao 28-godišnji australijski belački supremacista. Prvi momenti lajvstrima prikazuju ga kako vozi automobil prema džamiji i sluša nacionalističku pesmu na srpskom iz jugoslovenskih ratova (1990-e) koja između ostalog slavi Radovana Karadžića, političara koji je proglašen krivim za Genocid u Bosni i Hercegovini (Srebrenica, Žepa i dr.).

Napadač je proveo nekoliko minuta unutar džamije ubijajući vernike. Ubio je troje ljudi u blizini ulaza i još nekoliko u većoj prostoriji. Napadač je pucao na žrtve više puta iako su već bile upucane. Potom je napustio džamiju i pucao na ljude vani. Otišao je po drugo oružje do svog automobila i vratio se u džamiju da ubije još žrtava. Napadač je potom izašao iz džamije drugi put i ubio ženu u blizini trotoara. Pobegao je s mesta masakra nedugo posle ovoga. Video prikazuje napadača kako ubija druge civile u blizini područja i beži velikom brzinom.

Tri stotine do pet stotina ljudi je verovatno bilo unutar džamije u vreme pucnjave, moleći se tokom džume (molitva petkom). Sused kod džamije je rekao reporterima da je posvedočio bekstvu napadača iz džamije i bacanju onoga što liči na vatreno oružje u toku vožnje posle bekstva. Sused je rekao da je napadač verovatno nosio odeću s vojnom tematikom. Nakon što se pucnjava završila, sused je ušao da pomogne žrtvama.

### Islamski centar Linvud
Druga pucnjava desila se u Islamskom centru Linvud. Ova džamija je 5&nbsp; od El Nura. Prvi izveštaji govore o „višestrukom, simultanom napadu”, s tim da je kasnije jedan napadač opštužen za „planirano” ubistvo na obe lokacije. Sedmoro ljudi je ubijeno unutar centra i troje van. Napad je završio kada je muslimanski vernik oteo „pušku ili sačmaricu” od jednog od napadača i koristio je da puca na napadače, koji su potom pobegli.

## Osumnjičeni

Komandir policije Majk Buš prvobitno je rekao da su tri muškarca i jedna žena uhapšeni vezano za napade u dve džamije. Sve četvoro su imali ekstremističke poglede, kako je objavljeno. Jedan od osumnjičenih je identifikovan kao nepovezan s napadom i pušten je. Jedan od osumnjičenih je ranije prijavljen da nosi eksplozive. Međutim, Buš je ovo opovrgao. Takođe je porekao prvobitne izveštaje o pucnjavi u bolnici u Krajstčerču. Zvaničnici veruju da više nije bilo osumnjičenih koji su uključeni u napad.

Pre pucnjave, napadač u El Nuru postavio je manifesto pod naslovom „Veliko zamenjivanje” (referenca na teoriju zavere o belačkom genocidu i njenu francusku varijantu) na imidž-bordu 8chan prikazujući pregled svog napada. Manifest kaže da je on odabrao Novi Zeland kao metu dve godine pre i da je napad planirao tri meseca. Sadrži razne antimuslimanske i antiimigrantske ideje i teme kao što je govor mržnje protiv migranata, jezik belačkih supremacista te pozivi da se ubijaju muslimani. Manifest uključuje reference na desničarske ličnosti visokog profila, internet mimove te pozive za ljude da se slože s pucnjavom i stvore još mimova. Ovi elementi, zajedno s lajvstrimovanim videom u kojem su neki gledaoci bodrili napad, daju utisak da je napad delom internet trolovanje dizajnirano da se stvore neslaganja i ljutnja među različitim grupama.

Autor manifesta sebe označava kao „uklanjača kebaba”, kao referenca na mim na internetu koji se tiče genocida koji je izvršila Vojska Republike Srpske nad bosanskim Muslimanima. Brenton Tarant je takođe puštao pesmu *Ukloni kebab* u svom autu pre nego što je izvršio napad. Motivacija za napad se pominje u manifestu kao osveta za evropske civile koji su bili žrtve islamističkog terorizma u Evropi. Preciznije, počinilac često pominje Ebu Ekerlund u svom proglasu. Njeno ime je takođe prisutno na jednom od pištolja u tekstu. Tviter nalog napadača, koji je blokiran, prikazivao je neonacistički simbol crnog Sunca i Četrnaest reči (koje se javljaju u manifestu), kao imena žrtava terorističkih napada na Zapadu ispisana rukom na nj.

## Posledice
Preživeli u napadima su transportovani u obližnje bolnice. Četrdeset devet ljudi, uključujući mlado dete, s prostrelnim ranama tretirano je u Bolnici u Krajstčerču, a još ljudi je prevezeno u druge bolnice Krajstčerča i nacionalno. Zdravstveni odbor Distrikta Kanterberi (CDHB) aktivirao je svoj plan za masovne žrtve. Glasnogovornik je rekao da su pronašli dve improvizovane eksplozivne naprave u jednom automobilu i da su uspeli da deaktiviraju jednu.

Lajvstrim je repostovan na mnogim servisima za strimovanje videa, uključujući Lajvlik i Jutjub. Policija, muslimanske zastupničke grupe i vladine agencije pozvali su da bilo ko ko pronađe sminke — da ih obriše ili prijavi. Neke medijske organizacije u Australiji emitovale su delove lajvstrima, sve do momenta kada napadač ulazi u zgradu, uprkos molbama policije da se isti snimci ne prikazuju ili emituju javno. Fejsbuk, Jutjub, Redit i Tviter izjavili su da naporno rade da uklone video sa svojih platformi, te izjavili da će takođe ukloniti sve čime se podržavaju napadi. Kako god, kopije videa se kontinuirano otpremaju na Jutjub i Tviter.

Određen broj škola u blizini mesta nesreće je zatvoren neposredno posle događaja. Štrajkači iz škola u programu Globalnog školskog štrajka okupljeni na mitingu u Katedral skveru, nedaleko od dva napada, savetovani su da ili potraže bezbedno mesto u javnim zgradama ili odu kući policijom. Vlasti su savetovale sve džamije u zemlji da se zatvore dok ne bude daljih obaveštenja i poslale su policiju da osigura lokacije na kojima je ovo bilo potrebno. Svi letovi Er Nju Zeland linka koji su odlazili sa Aerodroma Krajstčerč otkazani su zbog predostrožnosti a usled nedostatka sigurnosnog skeniranja.

Zvaničnički komitet za domaću i spoljnu sigurnosnu koordinaciju (ODESC) pozvan je da koordiniše vladinim odgovorom. Premijerka Hasinda Ardern, koja je bila na javnom angažmanu u Nju Plimutu, vratila se u prestonicu Velington avionom da bi došla do zvaničnih saveta.

Treći Test kriket meč između Novog Zelanda i Bangladeša, koji je trebalo da se odigra u Hegli ovalu u Krajstčerču 16. marta otkazan je iz bezbednosnih razloga. Bangladeški tim je trebalo da prisustvuje molitvu u džamiji El Nur, i bili su momenti u pitanju od ulaska u zgradu kada je incident počeo. Igrači su potom pobegli peške u Hegli oval.

U Danedinu, Novozelandska policija od. AOS pretražio je kuću u Andersons beju nakon punjave u džamiji u Krajstčerču jer je napadač na društvenim medijima indicirao da je originalno planirao da za metu ima gradsku džamiju El Huda. Policija je blokirala deo obližnje Somervil ulice i evakuisala stanovnike nedaleko od zgrade u pitanju. Univerzitet Otago je isto tako odgodio obeležavanje svoje 150. godišnjice uličnom paradom koja je bila zakazana za 16. mart, sve zbog bezbednosnih razloga.

## Reakcije
Novozelandska premijerka Hasinda Ardern nazvala je incident „aktom ekstremnog i neviđenog nasilja” i izjavila da je „ovo jedan od najmračnijih dana Novog Zelanda”. Ona je takođe napade opisala kao dobro isplanirane i terorističke. Prvi put u istoriji, nivo od terorističke pretnje podignut je na visok. Načelnica Krajstčerča Lijana Dalzijel nikada nije mislila da bi se nešto ovakvo moglo dogoditi na Novom Zelandu, izjavivši da je „svako šokiran”.

Kraljica Elizabeta II rekla je da je „duboko rastužena” napadom: „Princ Filip i ja poslali smo svoje saučešće porodicama i prijateljima onih koji su izgubili svoje živote.”

Australijski premijer Skot Morison izrazio je podršku Novom Zelandu i osudio napade kao „nasilne, ekstremističke, terorističke napade desnog krila”. Potvrdio je da je Australijanac zadržan kao osumnjičeni povezan s napadom.

Britanska premijerka Tereza Mej opisala je incident kao „zastrašujući teroristički napad” i rekla da su „njene misli sa svim onima koji su pogođeni ovim bolesnim činom nasilja”. Takođe je objavljeno da će ministar unutrašnjih poslova obaviti razgovore sa višim ekspertima za protivterorizam da bi se proverila bezbednost u britanskim džamijama posle napada.

Mnogi političari i svetski lideri takođe su izrazili svoju sućut povodom napada.

Kanadski premijer Džastin Trudo izrazio je „najdublje saučešće” i izjavio da „Kanada pamti previše dobro žalost koju su osećali nakon bezosećajnog napada na Islamski kulturni centar Kebeka u Stefoju koji je uzeo živote mnogo nevinih ljudi okupljenih u molitvi”, pominjući Pucnjava u Kebeku u gradskoj džamiji (2017).

Nekoliko trenutnih i bivših političara iz SAD, uključujući predsednika Donalda Trampa, bivšeg predsednika Baraka Obamu i političarku kandidatkinju za predsednika Hilari Klinton izrazili su svoje saučešće stradalima, a Tramp je ponudio i pomoć Novom Zelandu. Ovo je bilo nakon što je *[[Njujork tajms]]* objavio da je ubica hvalio predsednika Trampa u svom manifestu.

Švedski jutjuber PewDiePie (Pju-daj-paj) tvitovao je „Upravo sam čuo vesti o užasavajućim izvešćima iz novozelandskog Krajstčerča. Osećam se apsolutno zgađenim što je ova osoba izustila moje ime. Moje srce i misli su sa žrtvama, porodicama i svakime pogođenim ovom tragedijom.” kao odgovor na poziv napadača Brentona Taranta za gledaoce da „zaprate Pju-daj-paja” tokom njegovog lajvstrima pre izvršenja napada; ovo je referenca na trenutni sukob pratilaca Pju-daj-paj protiv Ti-sirisa.

## Reference na 4Chan
Tarantove onlajn izjave su bile motivisane uobičajenim mimovima 4chan:
* Manifest počinje poemom u stilu uspavanke gde se ’laku noć’ često pominje. Ovo je referenca na Gudnajt treds.
* Video pucnjave u džamiji počinje tako što Tarant sluša srpsku nacionalističku pesmu. Srpski nacionalistički disko postao je mim zbog slabe produkcije i apsurdnog sadržaja.

## Povezano
* Islam na Novom Zelandu
* Napad na redakciju lista ''Šarli ebdo''
* Pucnjava na ostrvu Utoja
* Pucnjava u Severnom Holivudu
* Terorizam desnog krila

## Reference

## Vanjske veze

* Manifest o „Velikom zamenjivanju”